Kinotanqidchi Rojer Ebert vafot etdi

AQShlik taniqli kinotanqidchi Rojer Ebert 71 yoshida vafot etdi. Bu haqda Chicago Sun Times gazetasiga tayanib kun.uz sayti xabar tarqatdi.

 foto: ria.ru
Ebert unda 2002-yilda aniqlangan qalqonsimon bez saratoniga qarshi ko‘p yillik kurashdan so‘ng vafot etdi. Kasallikka qarshi bir necha bor operatsiya qilingan Ebert pastki jag‘i va tomog‘ining bir qismidan ayrilgan edi. Shunga qaramay, umrining so‘nggi yillarida ham u kinotaqrizlar yozishda davom etdi.

O‘limidan ikki kun avval, 2-aprel kuni, Ebert o‘zida yana o‘simta topilgani va endi u yana kimyoterapiya kursini o‘tashi kerakligini ma’lum qilgan edi.
2005-yili Ebert Gollivuddagi Shuhrat alleyasidagi yulduzga ega bo‘lgandi. 2007-yili esa Forbes nashri Ebertni “AQShning eng nufuzli kinotanqidchisi” deya e’tirof etgandi.